Държавен вестник, бр. 84, 2022 г., стр. 5

БРОЙ  84	
Д Ъ Р Ж А В Е Н  В Е С Т Н И К 	
СТР.  5  
7. координира обученията на служителите, 
свързани с мрежовата и информационната 
сигурност;
8. организира проверки за актуалността 
на плановете за справяне с инцидентите и 
плановете за действия в случай на аварии, 
природни бедствия или други форсмажорни 
обстоятелства; анализира резултатите от тях 
и организира изменение на плановете, ако е 
необходимо;
9. поддържа връзки с други администрации, 
организации и експерти, работещи в областта 
на информационната сигурност;
10. отговаря за акуратното водене на регис­
търа на инцидентите и за регистриране при 
инциденти с информационната сигурност;
11. уведомява за инциденти съответния 
секторен екип за реагиране на инциденти с 
компютърната сигурност;
12. организира анализ на инцидентите с 
мрежовата и информационната сигурност за 
откриване на причините за тях и предприемане 
на мерки за отстраняването им с цел намаля­
ване на еднотипните инциденти и намаляване 
на загубите от тях;
13. следи за актуализиране на използвания 
софтуер и базово програмно осигуряване 
(фърмуер);
14. следи за появата на нови киберзаплахи 
(вируси, зловреден код, спам, атаки и др.) и 
предлага адекватни мерки за противодействи­
ето им;
15. организира тестове за откриване на уязви­
мости в информационните и комуникационните 
системи и предлага мерки за отстраняването им;
16. организира и сътрудничи при провежда­
нето на одити, проверки и анкети и при изпра­
щането на резултатите от тях на съответния 
национален компетентен орган;
17. предлага санкции за лицата, нарушили 
мерките за мрежовата и информационната 
сигурност.
(2) Служителят по мрежова информационна 
сигурност е на пряко подчинение на изпълни­
телния директор.
Раздел V
Обща администрация
Чл. 12. (1) Общата администрация подпо­
мага дейността на изпълнителния директор, 
дейността на специализираната администрация 
и дейностите по административното обслужване 
на гражданите и юридическите лица. 
(2) Общата администрация е организирана 
в четири дирекции:
1. дирекция „Правно и административно 
осигуряване“;
2. дирекция „Информационно осигуряване“;
3. дирекция „Финансово и стопанско уп­
равление“;
4. дирекция „Управление на обществените 
поръчки“.
Чл. 13. Дирекция „Правно и администра­
тивно осигуряване“:
1. подпомага изпълнителния директор, 
заместник изпълнителните директори, глав­
ния секретар и административните звена за 
осъществяване на правно-административната 
дейност на Агенцията;
2. осигурява правно-нормативно, в т.ч. про­
цесуално представителство в производства, по 
които Агенцията е страна, законосъобразно 
съставяне на актове по Кодекса на труда и 
Закона за държавния служител, договори, 
споразумения и други правни актове, правно-
техническо оформяне на проекти на норма­
тивни актове, разработени от дирекциите на 
специализираната администрация;
3. дава становища по законосъобразността 
на проекти на договори, заповеди и други 
актове и документи, свързани с дейността на 
Агенцията;
4. изготвя проекти на договори и съгласува 
по законосъобразност договорите, изготвени 
или предложени от други лица и организации;
5. подпомага дейността на изпълнителния 
директор при управление на човешките ресурси;
6. организира дейността по набирането и 
подбор на персонала, както и процеса по на­
значаването на служители в Агенцията; 
7. изготвя и актуализира длъжностните и 
поименните разписания на длъжностите;
8. организира и контролира процеса по 
съставяне и актуализиране на длъжностните 
характеристики на служителите;
9. изготвя доклади и проекти за решения 
относно структурата на Агенцията, числеността 
на персонала и работната заплата на служи­
телите в съответствие с нормативната база;
10. подготвя документи за обявяване на кон­
курси за назначаване на служители по служебни 
и трудови правоотношения съгласно Закона за 
държавния служител и Кодекса на труда;
11. събира, обработва и съхранява информа­
ция за служителите на Агенцията, създаване 
и поддържане на служебни и трудови досиета, 
картотеки, архиви и администриране на база 
данни в автоматизираната система за човеш­
ките ресурси;
12. организира и координира атестирането 
на служителите в Агенцията;
13. планира, организира и контролира общо­
то и специализираното обучение на служите­
лите на Агенцията, оценяването и развитието 
на персонала;
14. предоставя информация по Закона за 
достъп до обществена информация;
15. осигурява деловодно обслужване, в т. ч. 
обработка на входящите и изходящите доку­
менти и на вътрешната поща, и контрол за 
срочното изпълнение на задачите, произтичащи 
от резолюции на ръководния персонал;
16. осигурява и координира провеждането 
на архивни дейности;